

**PÁLYÁZATI FELHÍVÁS**

*„ A jövő tudásból és tehetségből épül”*

Az **Agria Universitas Egyesület meghirdeti a III. Junior Expót, amely a 35 év alatti vállalkozók bemutatkozására, üzletépítésére és szakmai tájékozódására kínál lehetőséget**. A rendezvény kiemelt témája idén a faipar, vendége Lengyelország, de várja minden 35 éves ill. az alatti ifjú vállalkozó, vállalkozás jelentkezését az ország minden területéről.

A III. Junior Expo **2012. március 16-17-én Egerben az Agria Park Bevársárló és Szabadidő Központban mintegy 150 sikeresen működő vállalkozás bemutatkozására kíván alkalmat teremteni** azon célból, hogy a fiatal vállalkozók díjmentesen bemutathassák tevékenységüket, megismertethessék vállalkozásukat leendő üzleti partnereikkel és pontosabb képet kapjanak a vállalkozói környezetről. **A kiállításon való megjelenés formája szabadon választható** (termékbemutató, PowerPoint előadás, kiállítás a standnál, stb.).

A Junior Expót szervező Agria Universitas Egyesület kiemelten fontosnak tartja a tehetséggondozást, a tehetséges pályakezdő fiatalok szakmai kibontakozásának elősegítését, ezért a jelentkezések alapján **szakmai zsűri választja ki a kiállítás résztvevőit**. A döntésről 2012. február 6-ig minden jelentkezőt értesítünk. A kiválasztást követően 2012. február 15-ig az Agria Universitas Egyesület minden kiállítóval szerződést köt a részvétel feltételeiről.

**A kiállítást színes kapcsolódó rendezvények kísérik a vállalkozások és kísérőik számára:**

- vállalkozásfejlesztési konferenciák, középpontban a vállalkozásokat segítő támogatási lehetőségek, konstrukciók, ill. a vállalkozások vezetésében bekövetkező generációváltás, stafétaváltás kezelésének problematikája;

- vállalkozásfejlesztési tanácsadások: pályázatok, hitelek, adózás, könyvelés, PR, marketing, HR gazdálkodás, képzés területén az illetékes szervezetek és szakértők bevonásával;

- szórakoztató és kulturális programok, gyermekprogramok, borkóstoló és pálinkafesztivál.

**Az expo kiállítóinak és kísérőinek széleskörű kedvezményes szállás-és programlehetőségeket kínálnak az egri és környéki szálláshelyek.**

**A JUNEX szervezésében partnereink: Eger Város Önkormányzata**

**Heves Megyei Kereskedelmi és Iparkamara**

**Agria Park**

**Jelentkezési lap és mellékletei**: <http://aueger.wordpress.com/>

**Jelentkezési határidő**: **2012. február 3.**

***A jelentkezési lapokat és nyilatkozatokat az*** [***agriauniversitas@gmail.com***](mailto:agriauniversitas@gmail.com) ***címre várjuk!***

***Információ:***

***Soós Lívia Tel.: +36/30-737-04-16***

E-mail: [agriauniversitas@gmail.com](mailto:agriauniversitas@gmail.com) [soos.livia@gmail.com](mailto:soos.livia@gmail.com) Web: <http://aueger.wordpress.com/>

***Agria Universitas Egyesület***

**A programokról, kedvezményes lehetőségekről a Junior Expo honlapján** <http://aueger.wordpress.com/> **és facebook oldalán** <http://www.facebook.com/events/273079212756372/> **is tájékozódhatnak!**